OpenLLM-France/wikimedia huggingface dataset:
# Ray Lewis

Raymond Gray Lewis, més conegut com a Ray Lewis (Hamilton, 8 d'octubre de 1910 - Hamilton, 14 de novembre de 2003), va ser un atleta canadenc, especialista en curses de velocitat, que va competir durant les dècades de 1920 i 1930.
Descendent d'esclaus afroamericans, va néixer i morir a Hamilton, Ontario. Era anomenat Rapid Ray per la seva velocitat a la pista. Va destacar en els 100, 200, 400 i 800 metres a l'escola secundària i va aconseguir disset campionats nacionals de secundària mentre estudiava al Hamilton's Central Collegiate.
Va estudiar a la Universitat Marquette de Milwaukee gràcies a una beca, però al cap d'un semestre deixà els estudis per tornar al Canadà. Allà va entrar a treballar com a porter al Canadian Pacific Railway durant la Gran Depressió. Entrenant en el seu temps lliure, sovint al costat de les vies dels trens, el 1932 va prendre part en els Jocs Olímpics d'Estiu de Los Angeles, on disputà dues proves del programa d'atletisme. Guanyà la medalla de bronze en els 4x400 metres relleus, formant equip amb James Ball, Phil Edwards i Alex Wilson, mentre en els 400 metres quedà eliminat en sèries.
El 1934 guanyà la medalla de plata en la prova dels 4x440 iardes dels Jocs de la Commonwealth. Es va retirar el 1938, després de no haver-se pogut classificar per disputar els Jocs Olímpics de Berlín el 1936.

## Millors marques

* 400 metres llisos. 48,5" (1934)

## Referències

* ↑ «CBC Sports: First Canadian-born black Olympic medallist dies», 25-05-2005. Arxivat de l'original el 2005-05-25. [Consulta: 10 setembre 2024].
* ↑ The Hamilton Spectator-Memory Project (Souvenir Edition) page MP56 (2006-06-10). "Tigertown Triumphs". Nota de premsa.
* ↑ John Cooper. Rapid Ray: The Story Ray Lewis. Tundra, 5 June 2009, p. 9–. ISBN 978-1-77049-066-6.
* 1 2 3 4 «Olympedia – Ray Lewis». [Consulta: 10 setembre 2024].
# Referèndum d'independència de Mongòlia de 1945

El referèndum d'independència de Mongòlia de 1945 va ser un referèndum d'independència que es va celebrar en la República Popular de Mongòlia el 20 d'octubre de 1945. Va ser aprovat pel 100% dels votants, sense vots en contra, segons les estadístiques oficials. La participació va ser del 98,5%.

## Context

Mongòlia s'havia independitzat de facto de la República de la Xina en la revolució mongola de 1921. Aquest any, les últimes tropes xineses a Mongòlia havien estat expulsades pel general rus blanc Roman Ungern von Sternberg, la qual cosa va provocar la intervenció soviètica. La República Popular de Mongòlia era en la pràctica un estat satèl·lit no reconegut de la Unió de Repúbliques Socialistes Soviètiques (URSS). Cap al final de la Segona Guerra Mundial, l'URSS va pressionar a la Xina perquè reconegués oficialment l'statu quo, amenaçant d'avivar el panmongolisme dins de la Xina. En el Tractat d'Amistat i Aliança sinosoviètic, signat el 14 d'agost de 1945, la Xina va acceptar reconèixer la independència de Mongòlia després de l'èxit d'un referèndum.

## Resultats

El referèndum va ser aprovat pel 100% dels votants, aparentment sense vots en contra, segons les estadístiques oficials. La participació va ser del 98,5%.

## Conseqüències

Fins al final de la Segona Guerra Mundial, l'URSS fou l'únic país del món que reconeixia la independència mongola.
La República Popular de la Xina va establir relacions diplomàtiques amb Mongòlia el 16 d'octubre de 1949, i totes dues nacions van signar un tractat fronterer en 1962. Amb la ruptura sinosoviètica, Mongòlia es va alinear amb la Unió Soviètica i va sol·licitar el desplegament de forces soviètiques, la qual cosa va suscitar preocupació per la seguretat a la Xina.
Més tard, Mongòlia va aconseguir el reconeixement internacional en gran part amb l'ajuda de l'URSS.
La República de la Xina (Taiwan) no la va reconèixer fins al 2002.

## Referències

* ↑ Nohlen et al., p490.
* 1 2 Nohlen et al., p491.
* ↑ Kuzmin, S.L. History of Baron Ungern: an Experience of Reconstruction. Moscow, KMK Sci. Pres, p.156-293. - ISBN 978-5-87317-692-2
* 1 2 Eric, A. Hyer «HAUNTED BY HISTORY: CHINA AND ITS NORTHWESTERN NEIGHBOURS». Historia Actual Online, 7, 2005, pàg. 87. ISSN: 1696-2060.
* ↑ «China-Mongolia Boundary». International Boundary Study. The Geographer, Bureau of Intelligence and Research, 173, 8-1984, pàg. 2–6. Arxivat de l'original el 2006-09-16 [Consulta: 16 juny 2008]. Arxivat 2006-09-16 a Wayback Machine.
* ↑ «Mongolia-China relations». Library of Congress. Arxivat de l'original el 2017-08-01. [Consulta: 15 juny 2008].
* ↑ «Международное признание независимого статуса Монголии». [Consulta: 21 novembre 2023].
* ↑ «Major Taipei decision alters Mongolia's status». China Post, 27-02-2002. Arxivat de l'original el 21 gener 2021. [Consulta: 5 febrer 2008].
* ↑ «Mongolian office to ride into Taipei by end of the year». Taipei Times, 11-10-2002. Arxivat de l'original el 10 febrer 2009. [Consulta: 5 febrer 2008].

## Bibliografia

* Dieter Nohlen, Florian Grotz & Christof Hartmann (2001). Elections in Asia: A data handbook, Volume II. ISBN 0-19-924959-8.
# Smith (volcà)

Smith, també conegut com a Mont Babuyan, és un con d'escòries de l'illa Babuyan, la més septentrional del grup d'illes Babuyan a l'estret de Luzón, al nord de l'illa principal de Luzón, a les Filipines. És un dels volcans actius de les Filipines, que va entrar en erupció per última vegada el 1924.
El con d'escòries, amb poca vegetació, s'eleva fins als 688 msnm, amb un diàmetre de base de 4,5 quilòmetres. Les capes de colades de lava basàltica són evidents al sud del volcà.
El volcà Smith és un dels cinc centres volcànics del Pleistocè a l'Holocè de l'illa Babuyan, amb Smith com el volcà més jove de l'illa. El volcà més alt de l'illa és Babuyan Claro, també conegut com Mt. Pangasun, un estratovolcà actiu amb dos cràters cimers ben conservats de 300 i 400 metres de diàmetre, situat al centre de l'illa.

## Referències

* 1 2 «Global Volcanism Program | Babuyan Claro» (en anglès). [Consulta: 1r abril 2024].
* 1 2 «Smith Volcano». Philippine Institute of Volcanology and Seismology (PHIVOLCS). [Consulta: 26 desembre 2013].
# Brvenica

Brvenica (macedònic:Брвеница) és una municipalitat del nord-oest de Macedònia del Nord. Brvenica també és el nom de la vila que fa de seu del govern municipal.
La municipalitat limita amb les de Tètovo al nord, Želino a l'est, Makedonski Brod al sud-est, Gostivar al sud-oest, Vrapčište a l'oest i Bogovinje al nord-oest.
# KF Renova Džepčište

El Klubi Futbollit Renova Džepčište o FK Renova (en macedònic: ФК Ренова) és un club de futbol macedoni de la vila de Džepčište, propera a Tètovo.

## Història

El club va ser fundat el 2003 a partir d'una escola de futbol fundada el 2000. Més tard es van fusionar amb el FK Shkumbini Tetovo i ingressà a la tercera divisió macedònia. En la seva primera temporada assolí l'ascens a segona. La temporada 2004-2005 ascendí a primera. Guanyà la primera lliga macedònia la temporada 2009-10. Dos anys més tard guanyà la seva primera copa derrotant el Rabotnički 3-1 a la final.

## Palmarès

* Lliga macedònia de futbol:
** 2009-10
* Copa macedònia de futbol:
** 2011-12

## Referències

* 1 2 3 4 «FC RENOVA». FC RENOVA [Consulta: 27 juny 2011]. Arxivat 2009-08-13 a Wayback Machine.«Còpia arxivada». Arxivat de l'original el 2009-08-13. [Consulta: 16 setembre 2017].
* ↑ «Macedonia - List of Champions». rsssf.com. [Consulta: 9 abril 2017].
* ↑ «Macedonian Cup final: Rabotnichki - Renova 1:3». MacedonianFootball.com [Consulta: 2 maig 2012].
* ↑ «КУП: 20-тото јубилејно финале за Ренова». Arxivat de l'original el 2012-07-09. [Consulta: 16 setembre 2017].

## Enllaços externs

* Web oficial (albanès) (macedònic) (anglès)
# McVille

McVille és una població dels Estats Units a l'estat de Dakota del Nord. Segons el cens del 2000 tenia 470 habitants.

## Demografia

Segons el cens del 2000, McVille tenia 470 habitants, 217 habitatges, i 106 famílies. La densitat de població era de 126 hab./km².
Dels 217 habitatges en un 20,3% hi vivien nens de menys de 18 anys, en un 41,9% hi vivien parelles casades, en un 6,9% dones solteres, i en un 50,7% no eren unitats familiars. En el 49,3% dels habitatges hi vivien persones soles el 27,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,95 i el nombre mitjà de persones que vivien en cada família era de 2,82.
Per edats la població es repartia de la següent manera: un 18,9% tenia menys de 18 anys, un 3,4% entre 18 i 24, un 16,4% entre 25 i 44, un 24% de 45 a 60 i un 37,2% 65 anys o més.
L'edat mediana era de 52 anys. Per cada 100 dones de 18 o més anys hi havia 83,2 homes.
La renda mediana per habitatge era de 21.818 $ i la renda mediana per família de 36.250 $. Els homes tenien una renda mediana de 24.531 $ mentre que les dones 22.083 $. La renda per capita de la població era de 19.776 $. Entorn de l'11,9% de les famílies i el 16,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- McVille». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- McVille». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Milnor

Milnor és una població dels Estats Units a l'estat de Dakota del Nord. Segons el cens del 2000 tenia 711 habitantsi 653 el 2010.
Segons el cens del 2000, Milnor tenia 301 habitatges, i 195 famílies. La densitat de població aleshores era de 295,2 hab./km².

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Fact Sheet- Milnor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Milnor». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# New England (Dakota del Nord)

New England és una població dels Estats Units a l'estat de Dakota del Nord. Segons el cens del 2000 tenia 555 habitants.

## Demografia

Segons el cens del 2000, New England tenia 555 habitants, 266 habitatges, i 155 famílies. La densitat de població era de 428,6 hab./km².
Dels 266 habitatges en un 21,8% hi vivien nens de menys de 18 anys, en un 52,6% hi vivien parelles casades, en un 3% dones solteres, i en un 41,4% no eren unitats familiars. En el 38,7% dels habitatges hi vivien persones soles el 21,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,08 i el nombre mitjà de persones que vivien en cada família era de 2,77.
Per edats la població es repartia de la següent manera: un 20,7% tenia menys de 18 anys, un 4,3% entre 18 i 24, un 20,4% entre 25 i 44, un 30,5% de 45 a 60 i un 24,1% 65 anys o més.
L'edat mediana era de 48 anys. Per cada 100 dones de 18 o més anys hi havia 92,1 homes.
La renda mediana per habitatge era de 30.764 $ i la renda mediana per família de 39.063 $. Els homes tenien una renda mediana de 30.357 $ mentre que les dones 16.667 $. La renda per capita de la població era de 17.489 $. Entorn del 7% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New England». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- New England». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Noonan (Dakota del Nord)

Noonan és una població dels Estats Units a l'estat de Dakota del Nord. Segons el cens del 2000 tenia 154 habitants.

## Demografia

Segons el cens del 2000, Noonan tenia 154 habitants, 76 habitatges, i 30 famílies. La densitat de població era de 220,2 hab./km².
Dels 76 habitatges en un 14,5% hi vivien nens de menys de 18 anys, en un 38,2% hi vivien parelles casades, en un 1,3% dones solteres, i en un 60,5% no eren unitats familiars. En el 53,9% dels habitatges hi vivien persones soles el 30,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,74 i el nombre mitjà de persones que vivien en cada família era de 2,7.
Per edats la població es repartia de la següent manera: un 11% tenia menys de 18 anys, un 4,5% entre 18 i 24, un 20,1% entre 25 i 44, un 25,3% de 45 a 60 i un 39% 65 anys o més.
L'edat mediana era de 58 anys. Per cada 100 dones de 18 o més anys hi havia 95,7 homes.
La renda mediana per habitatge era de 20.000 $ i la renda mediana per família de 46.250 $. Els homes tenien una renda mediana de 27.500 $ mentre que les dones 13.333 $. La renda per capita de la població era de 21.065 $. Entorn del 7,1% de les famílies i el 14,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Noonan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Noonan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Sawyer (Dakota del Nord)

Sawyer és una població dels Estats Units a l'estat de Dakota del Nord. Segons el cens del 2000 tenia 377 habitants.

## Demografia

Segons el cens del 2000, Sawyer tenia 377 habitants, 150 habitatges, i 108 famílies. La densitat de població era de 303,3 hab./km².
Dels 150 habitatges en un 35,3% hi vivien nens de menys de 18 anys, en un 60% hi vivien parelles casades, en un 8,7% dones solteres, i en un 28% no eren unitats familiars. En el 24,7% dels habitatges hi vivien persones soles el 10% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,98.
Per edats la població es repartia de la següent manera: un 29,4% tenia menys de 18 anys, un 5,8% entre 18 i 24, un 30,8% entre 25 i 44, un 22,3% de 45 a 60 i un 11,7% 65 anys o més.
L'edat mediana era de 36 anys. Per cada 100 dones de 18 o més anys hi havia 107,8 homes.
La renda mediana per habitatge era de 30.750 $ i la renda mediana per família de 35.000 $. Els homes tenien una renda mediana de 30.417 $ mentre que les dones 14.750 $. La renda per capita de la població era de 13.245 $. Entorn del 6,9% de les famílies i el 8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sawyer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Sawyer». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Olga Hahn-Neurath

Olga Hahn-Neurath (Viena, 20 de juliol de 1882 - la Haia, 20 de juliol de 1937) va ser una matemàtica i filòsofa austríaca. És coneguda sobretot per ser membre del Cercle de Viena.
Nascuda a Viena, el seu germà era el matemàtic Hans Hahn. Olga Hahn es va matricular com a estudiant de matemàtiques i filosofia a la Universitat de Viena el 1902. Es va quedar cega el 1904, quan tenia vint-i-dos anys. El 1911, va ser la tercera dona llicenciada en filosofia a la Universitat de Viena. El 1911 va publicar la seva tesi doctoral, que va rebre grans elogis del seu instructor, Adolf Stöhr, successor de la càtedra de Ludwig Boltzmann. El seu principal interès en les matemàtiques era el camp de l'àlgebra de Boole.
Hahn va ser una participant habitual de les discussions del Cercle de Viena. Després de la derrota de la Viena Roja a la guerra civil austríaca (febrer de 1934), va fugir, a través de Polònia i Dinamarca, als Països Baixos, on es va reunir amb el seu marit, Otto Neurath. Va morir tres anys més tard (el dia del seu aniversari) a La Haia, d'una infecció pulmonar després d'una operació.

## Referències

* 1 2 , 03-02-2017.
* ↑ Nader, Vossoughian. Otto Neurath : the language of the global polis. Rotterdam: NAi publ, 2008, p. 149, 152. ISBN 978-90-5662-350-0. OCLC 762275732.

## Enllaços externs

* Biografia curta de la Universitat de Viena (alemany)
# Palisade (Minnesota)

Palisade és una població dels Estats Units a l'estat de Minnesota. Segons el cens del 2000 tenia 118 habitants.

## Demografia

Segons el cens del 2000, Palisade tenia 118 habitants, 53 habitatges, i 38 famílies. La densitat de població era de 101,2 habitants per km².
Dels 53 habitatges en un 24,5% hi vivien nens de menys de 18 anys, en un 47,2% hi vivien parelles casades, en un 17% dones solteres, i en un 28,3% no eren unitats familiars. En el 26,4% dels habitatges hi vivien persones soles el 18,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,58.
Per edats la població es repartia de la següent manera: un 16,9% tenia menys de 18 anys, un 12,7% entre 18 i 24, un 22% entre 25 i 44, un 24,6% de 45 a 60 i un 23,7% 65 anys o més.
L'edat mediana era de 44 anys. Per cada 100 dones de 18 o més anys hi havia 104,2 homes.
La renda mediana per habitatge era de 27.083 $ i la renda mediana per família de 29.375 $. Els homes tenien una renda mediana de 40.625 $ mentre que les dones 15.417 $. La renda per capita de la població era d'11.702 $. Cap de les famílies i el 12,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Palisade». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Palisade». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
Viccionari
# Pease

Pease és una població dels Estats Units a l'estat de Minnesota. Segons el cens del 2000 tenia 163 habitants.

## Demografia

Segons el cens del 2000, Pease tenia 163 habitants, 62 habitatges, i 40 famílies. La densitat de població era de 146,4 habitants per km².
Dels 62 habitatges en un 41,9% hi vivien nens de menys de 18 anys, en un 54,8% hi vivien parelles casades, en un 9,7% dones solteres, i en un 33,9% no eren unitats familiars. En el 27,4% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,22.
Per edats la població es repartia de la següent manera: un 31,9% tenia menys de 18 anys, un 6,7% entre 18 i 24, un 36,8% entre 25 i 44, un 12,9% de 45 a 60 i un 11,7% 65 anys o més.
L'edat mediana era de 30 anys. Per cada 100 dones de 18 o més anys hi havia 113,5 homes.
La renda mediana per habitatge era de 35.833 $ i la renda mediana per família de 40.000 $. Els homes tenien una renda mediana de 30.179 $ mentre que les dones 23.333 $. La renda per capita de la població era de 17.344 $. Entorn del 12,5% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pease». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Pease». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Laia Frigolé

Laia Frigolé (Girona, 1978) és una soprano catalana amb una àmplia trajectòria musical i gran versatilitat. El seu repertori abasta la música antiga, la música clàssica i la música contemporània.

## Biografia

Nascuda el 1978 a Girona, va estudiar Filologia Catalana a la Universitat de Girona i posteriorment solfeig i piano al Conservatori Superior de Música del Liceu de Barcelona i al CNR de Perpinyà. Es va especialitzar en Cant Històric a l'Escola Superior de Música de Catalunya (ESMUC) el 2009, on va rebre classes de Martha Almajano. Des de llavors, estudia amb la mezzosoprano Mireia Pintó. Va ser becada per la Fundació Victòria dels Àngels (2007-2009) i també va rebre la Beca Bach de Bach Zum Mitsingen (2014).

## Carrera

Ha participat en classes magistrals amb cantants especialitzats en música antiga, com Carlos Mena, Nancy Argenta, Rosa Domínguez i Kurt Widmer. També ha participat en diversos programes europeus de pràctiques: Académie Concert Ambronay, Géneration Baroque de Le Parlement de Musique, La Nuova Fabbrica dell'Opera Barocca i l'Acadèmia de Formació Professional, Recerca i Interpretació Musical amb Jordi Savall. Va ser membre del cor Vozes Al Ayre Español i ha gravat dos àlbums amb Le Choeur de Chambre de Namur per a Ambronay Éditions (2010, 2012), sota la direcció de Leonardo García Alarcón. Amb un d'Aquestes produccions, “Michelangelo Falvetti: Il diluvio universale”, va formar part de diverses gires per Europa. Actualment canta regularment amb Barcelona Ars Nova, dirigida per Mireia Barrera.
Com a solista, ha cantat sota la direcció de Leonardo García-Aarcón, Lorenzo Coppola, Alfredo Bernardini, Jéan Tubery, Martin Gester, Dani Espasa, Joan de la Rossa, Xavier Puig, Rubén Gimeno, Manel Valdivieso, Josep Vila, Enrique Azurza, així com a Espanya, entre festival de música antiga més prestigiosos d'Europa i amb diversos grups i orquestres. En òpera, ha cantat Dido i Aeneas de Purcell, La Serva Padrona de Pergolesi, La canterina de Haydn i Push! (Empeny!) de Howard Moody. Va actuar com a solista a Cantània Ha Passat un àngel de la compositora Mariona Vila, i a Papageno i Cia, una producció de Caixafòrum sobre Mozart. També va cantar a Josafat, el musical (música de Marc Timón).
El seu interès per la pedagogia vocal l'ha portat a ensenyar cant al Conservatori Isaac Albéniz de la Diputació de Girona, i des del 2018 és la coordinadora del seu Departament de Música Antiga. A més de les seves actuacions en directe, ha realitzat diversos enregistraments, en particular: A German Soul (Brilliant Classics, 2014) amb l'Ensemble Méridien, l'àlbum col·lectiu Victoria de los Ángeles canta a Nin (2009), Tomàs Milans Godayol: Música religiosa (Musièpoca, Azimans, 2015).

## Referències

* 1 2 «Laia Frigolé». ACIMC.
* ↑ «Música antigua en la Colònia de Sant Pere». Diario de Mallorca.
* ↑ «Mos Azimans: Qui som». Mos Azimans. [Consulta: 13 maig 2025].
* 1 2 3 4 «Laia Frigolé-Biografia». [Consulta: 16 març 2025].
* ↑ «Josafat: tocant el cel...». Núvol. [Consulta: 16 maig 2025].